Všeobecne záväzné nariadenie obce Malé Ripňany č. 03 /2012

o miestnej dani za užívanie verejného priestranstva

Obec Malé Ripňany, Obecné zastupiteľstvo v Malých Ripňanoch v zmysle § 4 ods. 3 písm. c) , § 6 a § 11 ods. 4 písm. d), e) a g) zákona č. 369/1990 Zb. o obecnom zriadení v znení neskorších zmien a doplnkov a v súlade s § 36 a súvisiacich ustanovení zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov

sa uznieslo na vydaní tohto

všeobecne záväzného nariadenia Obce Malé Ripňany

**§ 1**

**Úvodné ustanovenie**

Základné náležitosti o miestnej dani za užívanie verejného priestranstva sú ustanovené v § 30 až 36 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov.

**§ 2**

**Základné ustanovenie**

Obec Malé Ripňany ako správca dane (ďalej len „správca dane“) týmto VZN zavádza s účinnosťou od 1.1.2013 miestnu daň za užívanie verejného priestranstva.

**§ 3**

**Predmet úpravy VZN**

Predmetom tohto všeobecne záväzného nariadenia je určenie náležitosti miestnej dani za užívanie verejného priestranstva podľa splnomocňovacieho ustanovenia § 36 zákona č. 582/2004 Z.z. správcom dane.

**§ 4**

**Vymedzenie predmetu dane**

1. Predmetom dane za užívanie verejného priestranstva je osobitné užívanie verejného priestranstva.
2. Verejným priestranstvom na účely tohto zákona sú verejnosti prístupné pozemky vo vlastníctve obce a to

a/ miestne cestné komunikácie, včetne zelených pásov

b/ chodníky a upravené plochy v intraviláne obce

c/ Na parkovanie sa môžu používať iba spevnené plochy t.j. okrem chodníkov a zelených pásov na verejnom priestranstve.

1. Osobitným užívaním verejného priestranstva sa

podľa tohto VZN rozumie :

umiestnenie zariadenia slúžiaceho na poskytovanie služieb, umiestnenie stavebného zariadenia, predajného zariadenia, zariadenia cirkusu, zariadenia lunaparku a iných atrakcií, umiestnenie skládky, trvalé parkovanie vozidla mimo stráženého parkoviska a podobne .

**§ 5**

**Sadzby dane**

1. Správca dane stanovuje nasledovnú sadzbu dane za užívanie verejného priestranstva za každý aj začatý m2osobitne užívaného verejného priestranstva a každý aj začatý deň nasledovne:
2. **0,1 €/m2** za umiestnenie predajného zariadenia a zariadenia poskytujúceho služby
3. **0,1 €/m2** za ostatné osobitné užívanie verejného priestranstva podľa §4 odst. 3 tohto nariadenia

**§ 6**

**Náležitosti oznamovacej povinnosti**

1. Daňovník je povinný oznámiť svoj zámer osobitného užívania verejného priestranstva správcovi dane najneskôr v deň vzniku daňovej povinnosti.
2. V oznámení daňovník uvedie:
   1. fyzická osoba - meno, priezvisko, titul, dátum narodenia, adresu trvalého pobytu
   2. právnická osoba - názov alebo obchodné meno, sídlo a identifikačné číslo
   3. údaje rozhodujúce na určenie dane - účel, miesto, obdobie a veľkosť záberu užívania verejného priestranstva.

**§ 7**

**Oslobodenie od dane**

Od dane za užívanie verejného priestranstva sú oslobodené fyzické a právnické osoby, ktoré užívajú verejné priestranstvo na:

1. akcie, z ktorých je výťažok v celom rozsahu určený na charitatívne alebo verejno-prospešné účely
2. kultúrne, športové, cirkevné, environmentálne akcie usporiadané bez vyberania vstupného
3. akcie, na ktorých sa finančne alebo organizačne podieľa obec
4. účely umiestnenia predajného zariadenia a zariadenia určeného na poskytovanie služieb, ak sa na ich umiestnenie vydalo stavebné a kolaudačné rozhodnutie
5. Správca dane oslobodí od dane za osobitné užívanie verejného priestranstva daňovníka spôsobom ak bolo využívané verejné priestranstvo na umiestnenie skládky stavebného materiálu a stavebného lešenia za účelom opravy počas 48 hodín. Daň do sumy 3,- € úhrnne sa nevyberá.

**§ 8**

**Zrušovacie ustanovenie**

Týmto VZN sa zrušuje Všeobecne záväzné nariadenie Obce Malé Ripňany č. 02 /2011

**§ 9**

**Záverečné ustanovenie**

Obecné zastupiteľstvo v Malých Ripňanoch sa uznieslo na vydaní tohto VZN na svojom zasadnutí dňa 14.12.2012 uznesením č 60/2012 a toto VZN nadobúda účinnosť dňom 1.1.2013

starosta obce